text: [{"text_idx": "#000000", "text": "F\u00f8royar vunnu vi\u00f0 trimum ma\u0301lum, ta\u0301 Slovenia var mo\u0301tsst\u00f8\u00f0uli\u00f0i\u00f0 til HM-endasp\u00e6li\u00f0 i\u0301 fj\u00f8r. Lagt var\u00f0 upp til eina t\u00e6tta ha\u0301lvfinalu, og ta\u00f0 gj\u00f8rdist so sanniliga ein sli\u0301k i\u0301 Litava i\u0301 kv\u00f8ld. F\u00f8royar vunnu 37-36 eftir brotakast kapping."}, {"text_idx": "#000001", "text": "F\u00f8royska li\u00f0i\u00f0 var annars no\u0301gv betri fyrstu l\u00f8tuna og hev\u00f0i eina lei\u00f0slu a\u0301 4-5 ma\u0301l eina go\u0301\u00f0a l\u00f8tu. A\u0301lopssp\u00e6li\u00f0 var flo\u0301tandi, og fyriuttan n\u00f8kur skot av vinstra vongi vo\u0301ru t\u00e6r f\u00f8roysku o\u0301gvuliga tryggar i\u0301 skotinum. Verjuparturin hekk v\u00e6l saman fyrstu sto\u0301ru ti\u0301ggju minuttirnar, men so kom Slovenia l\u00e6ttari til millum anna\u00f0 langskot mitt fyri og innsp\u00f8l til strikuna, og F\u00f8royar byrja\u00f0u at missa tamarhaldi\u00f0 a\u0301 dystinum."}, {"text_idx": "#000002", "text": "Hetta var eisini ti\u0301, at Slovenia var komi\u00f0 eitt sindur longur u\u0301t at verja, og Maria Pa\u0301lsdo\u0301ttir No\u0301lsoy so gott sum var\u00f0 tikin burturu\u0301r. F\u00f8royska li\u00f0i\u00f0 skuldi ny\u0301ta eina l\u00f8tu at finna loysnir \u2013 ein part av ha\u0301lvleikinum blaka\u00f0i li\u00f0i\u00f0 ov l\u00e6tt bo\u0301ltar burtur og to\u0301k skeivar og heldur skjo\u0301tar avger\u00f0ir i\u0301 millum anna\u00f0 yvirtalinum."}, {"text_idx": "#000003", "text": "Si\u0301\u00f0sta l\u00f8tan av fyrra ha\u0301lvleiki var go\u0301\u00f0 fra\u0301 f\u00f8royskari si\u0301\u00f0u, og i\u0301 umlei\u00f0 tju\u0301gu leikminuttir la\u0301 lei\u00f0slan millum eitt og try\u0301 ma\u0301l. F\u00f8royar sluppu to\u0301 ikki avsta\u00f0 og millum anna\u00f0 ti\u0301, at t\u00e6r fingu to\u0301 ikki loyst verjupartin fyrrenn seinastu minuttirnar av 2. ha\u0301lvleiki \u2013 ta\u0301 okkara dekka\u00f0u 5-1, og o\u0301vissi sni\u0301kti seg inn hja\u0301 Slovenia. Annars kom mo\u0301tst\u00f8\u00f0uli\u00f0i\u00f0 heldur l\u00e6tt til ma\u0301lini, og i\u0301 mun til dystin mo\u0301ti Spania vo\u0301ru bjargingarnar ikki har. Hetta var ein dystur merktur av no\u0301gvum ma\u0301lum \u2013 og eisini no\u0301gvum u\u0301tvi\u0301singum."}, {"text_idx": "#000004", "text": "Ta\u00f0 sum eisini gj\u00f8rdi, at ta\u00f0 eina l\u00f8tu sa\u0301 u\u0301t til at koppa til Slovenia, var at brend skot h\u00f8vdu sni\u0301kt seg inn. F\u00f8royska li\u00f0i\u00f0 hev\u00f0i annars havt h\u00f8gan skoteffektivitet \u2013 millum anna\u00f0 var toppsku\u0301ttin Karin Egholm fyri ta\u00f0 mesta i\u0301sak\u00f8ld av vinstra vongi, og Maria, Anna Elisabeth og Bj\u00f8rk i\u0301 bakketuni to\u0301ku sto\u0301ra a\u0301byrgd i\u0301 samband vi\u00f0 fleiri ma\u0301l. Ta\u00f0 merktist a\u0301 ymsan ha\u0301tt, at no\u0301gv sto\u0301\u00f0 uppa\u0301 sp\u00e6l. F\u00f8royar brendu tri\u0301ggjar upplagdar m\u00f8guleikar seinastu seks minuttirnar, millum anna\u00f0 fyri at so at siga avgera dystin, men no\u0301gv onnur go\u0301\u00f0 ma\u0301l gj\u00f8gnum ha\u0301lvleikin og sterkari verjupartur si\u0301\u00f0stu minuttirnar vo\u0301ru no\u0301g miki\u00f0 til at tryggja F\u00f8royum brotsskastskapping. Fari\u00f0 var beinlei\u00f0is til ta\u00f0 og ikki til longda leikti\u0301\u00f0.Slovenia hev\u00f0i fyrsta skoti\u00f0, men Silja Arngri\u0301msdo\u0301ttir Mu\u0308ller fo\u0301r r\u00e6ttan vegin, og bo\u0301lturin enda\u00f0i a\u0301 stongini. Lukka Arge, Maria Pa\u0301lsdo\u0301ttir No\u0301lsoy, Bj\u00f8rg Franksdo\u0301ttir Joensen og Anna Elisabeth Halsdo\u0301ttir Weyhe vo\u0301ru pu\u0301ra tryggar, og harvi\u00f0 kundi Silja avger\u00f0a alt vi\u00f0 go\u0301\u00f0ari bjarging."}, {"text_idx": "#000007", "text": "Hondbo\u0301ltssambandi\u00f0 og Kemilux hava i\u0301 dag skriva\u00f0 undir samstarvsavtalu, har Kemilux ver\u00f0ur ein av sto\u0301rstu\u00f0lunum hja\u0301 HSF i\u0301 2024 og 2025."}, {"text_idx": "#000010", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]